กกต. รับรอง 40 ส.ก. – “ชัชชาติ” ลุ้นต่อพรุ่งนี้!
กกต. รับรอง 40 ส.ก. - “ชัชชาติ สิทธิพันธุ์” ลุ้นต่อพรุ่งนี้! ชงรับรองเป็นผู้ว่าฯ กทม. หลังถูกร้องป้ายหาเสียง
กกต. รับรอง 40 สก. - “ชัชชาติ สิทธิพันธุ์” ลุ้นต่อพรุ่งนี้! ชงรับรองเป็นผู้ว่าฯ กทม. หลังถูกร้องป้ายหาเสียง
30 พ.ค. 2565

ผู้สื่อข่าวรายงานว่า สำนักงานคณะกรรมการการเลือกตั้ง (กกต.) เผยแพร่เอกสารข่าวว่า สำนักงาน กกต.ได้เสนอผลการตรวจสอบเบื้องต้นและเห็นควรประกาศผลการเลือกตั้งสมาชิกสภากรุงเทพมหานคร 40 ราย ซึ่ง กกต.พิจารณาผลการตรวจสอบเบื้องต้นแล้ว เห็นว่า การเลือกตั้งเป็นไปโดยสุจริตและเที่ยงธรรม ตามมาตรา 17 แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 จึงมีมติประกาศผลการเลือกตั้งสมาชิกสภากรุงเทพมหานคร 40 ราย ประกอบด้วย
เขตพระนคร นางสาวศศิธร ประสิทธิ์พรอุดม, เขตดุสิต นายศิริพงษ์ ลิมปิชัย, เขตหนองจอก นายณรงค์ รัสมี, เขตบางรัก นายวิพุธ ศรีวะอุไร, เขตบางเขน นายนริสสร แสงแก้ว, เขตบางกะปิ นางสาวนภัสสร พละระวีพงศ์, เขตปทุมวัน นางสาวเมธาวี ธารดำรงค์, เขตป้อมปราบศัตรูพ่าย นางสาวนิภาพรรณ จึงเลิศศิริ
เขตพระโขนง นายสราวุธ อนันต์ชล, เขตมีนบุรี นายวิรัตน์ มีนชัยนันท์, เขตลาดกระบัง นายสุรจิตต์ พงษ์สิงห์วิทยา, เขตยานนาวา นายพุทธิพัชร์ ธันยาธรรมนนท์, เขตธนบุรี นายจิรเสกข์ วัฒนมงคล, เขตบางกอกใหญ่ นายวิรัช คงคาเขตร, เขตคลองสาน นายสมชาย เต็มไพบูลย์กุล
เขตตลิ่งชัน นางลักขณา ภักดีนฤนาถ, เขตบางกอกน้อย นายนภาพล จีระกุล, เขตบางขุนเทียน นายสารัช ม่วงศิริ, เขตภาษีเจริญ นายกฤษฏ์ คงวุฒิปัญญา, เขตราษฎร์บูรณะ นายไสว โชติกะสุภา, เขตบางพลัด พ.ต.อ.ภิญโญ ป้อมสถิตย์, เขตสาทร นายอานุภาพ ธารทอง
เขตบางซื่อ นางสาวภัทราภรณ์ เก่งรุ่งเรืองชัย, เขตจตุจักร นายอภิวัฒน์ ด่านศรีชาญชัย, เขตประเวศ นายธนวัฒน์ เชิดชูกิจกุล, เขตคลองเตย นายสุชัย พงษ์เพียรชอบ, เขตสวนหลวง นางสาวปิยะวรรณ จระกา, เขตจอมทอง นายสุทธิชัย วีรกุลสุนทร, เขตดอนเมือง นางกนกนุช กลิ่นสังข์, เขตราชเทวี นายเอกกวิน โชคประสพรวย, เขตวัฒนา นายสัณห์สิทธิ์ เนาถาวร
เขตบางแค นายอำนาจ ปานเผือก, เขตหลักสี่ นายตกานต์ สุนนทวุฒิ, เขตคันนายาว นางชญาดา วิภัติภูมิประเทศ, เขตสะพานสูง นางสาวมธุรส เบนท์, เขตคลองสามวา นางสาวนฤนันมนต์ ห่วงทรัพย์, เขตบางนา นายฉัตรชัย หมอดี, เขตทวีวัฒนา นายยิ่งยงค์ จิตเพียรธรรม, เขตทุ่งครุ นายกิตติพงศ์ รวยฟูพันธ์ และเขตบางบอน นายณรงค์ศักดิ์ ม่วงศิริ
ส่วนกรณีการประกาศผลการเลือกตั้งผู้ว่าราชการกรุงเทพมหานครนั้น สำนักงาน กกต.อยู่ระหว่างการตรวจสอบเบื้องต้นว่าการเลือกตั้งเป็นไปโดยสุจริตและเที่ยงธรรมหรือไม่ ตามมาตรา 17 แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 และจะเสนอ กกต.พิจารณาประกาศผลการเลือกตั้งในวันที่ 31 พ.ค.นี้ ต่อไป
โดยมีรายงานว่าประเด็นที่ประชุมกกต. ยังไม่ประกาศผลการเลือกตั้งผู้ว่าราชการกรุงเทพมหานครที่ นายชัชชาติ สิทธิพันธุ์ ได้รับเลือกตั้งเนื่องจากสำนักงาน กกต. เสนอความเห็นว่า เรื่องร้องเรียนกรณีป้ายหาเสียงอาจเข้าข่าย ทำให้การเลือกตั้งไม่สุจริตเที่ยงธรรม จึงควรตรวจสอบเพื่อให้เกิดความรอบคอบก่อนประกาศรับรองผล

